Při rjanym babylěćnym wjedrje je tójšto čitarjow našu nazymsku křižowku wuhódało a nam prawu wotmołwu "Hosćo du na kermušu" připósłało. Z kartow, listow a mailkow je redakciska fortuna slědowacych dobyćerjow zwěsćiła. Nad swójbnym zastupnym lisćikom do Wojerowskeje Łužiskeje kupjele smě so Kušec swójba z Chrósćic wjeselić. Dobropis za Budyski hosćenc Wjelbik přewostajimy Christinje Metašowej ze Sulšec pola Kulowa. A CD "Hura prózdniny" smě nětko Lea Zopic z Haja pola Radworja słuchać. Dobyćerjam wuprajamy wjele zboža a wjele wjesela z mytom. Wšitcy druzy změja za dźewjeć tydźenjow z hodownej křižowku znowa šansu na dobyće.